Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 506/13/5505	Liptovský Mikuláš, 21.3.2014
EEČ : 2-39-115-2014

U Z N E S E N I E

Trestná vec:	obvinený XXXXX  
Prečin:	Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: stavbár
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 34,50 € 
b.	Peňažná suma určená na všeobecne prospešné účely: 80,00 € 
c.	Konkrétny adresát peňažnej sumy určenej na všeobecne prospešné účely: Spojená škola, Ul. J. Rumana 6, XXXXX 
d.	Suma odovzdaná štátu na peňažnú pomoc obetiam trestnej činnosti: 40,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: stavbár
realizované policajtom Obv.odd. PZ XXXXX pod spisovou značkou ORP-907/OO-LM-2013.
	V presne nezistený deň v polovici mesiaca júl 2013 v čase o 20.00 hod. vošiel cez bráničku na pozemok rodinného domu č. 156 v obci XXXXX, okres XXXXX bez súhlasu a vedomia majiteľa XXXXX (nar. XXXXX), z okna vedúceho do kúpeľne vytlačil sieťku na muchy, následne odtlačil pootvorené okno a cez toto vošiel dnu do domu s úmyslom tu prespať, následne tu aj prespal, pričom keď chcel ráno odísť cez okno v detskej izbe, toto rozbil a  z domu odcudzil originál pracky  Harley Davidson, balenie párok, balenie jaterníc a štangľu salámy Vysočina, čím  XXXXX spôsobil škodu odcudzením vo výške 29,50 € a škodu poškodením vo výške 5,- €,

Odôvodnenie: 

	Uznesením povereného príslušníka Obvodného oddelenia PZ v Liptovskom  Mikuláši, sp. zn. ORP-907/OO-LM-2013 bolo dňa 15. 09. 2013 začaté trestné stíhanie a podľa § 206 ods. 1 Trestného poriadku vznesené obvinenie XXXXX pre prečin porušovania domovej slobody podľa § 194 ods.  1 Trestného zákona pre skutok uvedený vo výrokovej časti tohto uznesenia. 
	V predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
	Obvinený a poškodený uzavreli dňa 19. 03. 2014 zmier, v rámci ktorého obvinený XXXXX vyhlásil, že spáchal skutok, za ktorý je stíhaný. Poškodenému XXXXX dňa 18. 02. 2014 uhradil spôsobenú škodu vo výške 34,50 €. Poškodený vyhlásil, že týmto sú jeho nároky na náhradu škody uspokojené. 
	Obvinený slobodne, vážne, zrozumiteľne a určito vyhlásil, že spáchal skutok,  za ktorý je stíhaný. 
	Dňa 19. 03. 2014 zložil do pokladne Okresnej prokuratúry v Liptovskom Mikuláši peňažnú sumu vo výške 80,- €,  ktorá bola toho istého dňa zaslaná na účet Krajskej prokuratúry v Žiline. Z tejto chce 50% poukázať štátu na peňažnú pomoc poškodeným podľa osobitného zákona a 50% v prospech Spojenej škole, Ul. J. Rumana 6 v Liptovskom Mikuláši.
	Táto suma je primeraná závažnosti spáchaného trestného činu.  
	Obvinený a poškodený s týmto spôsobom vybavenia veci vyslovili súhlas.
	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného na ktorého sa hľadí ako na netrestaného a na jeho osobné a majetkové pomery som dospela k záveru, že takýto spôsob rozhodnutia je dostačujúci. 
	Preto som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť.

JUDr. Zdeňka Klaučová
prokurátorka